钦定古今图书集成/明伦汇编/氏族典/第372卷 > 《廖用贤尚友录》 > 詹度
## 钦定古今图书集成/明伦汇编/氏族典/第372卷 > 《廖用贤尚友录》 > 詹度

按《万姓统谱》：度字安世，缙云人。政和初，知真州。莅任
未几，深知民俗利病，以课最，玺书褒之，加直龙图阁。
度尝与郭药师同知燕山府，药师欲居度右，度告于
朝。朝廷恐其交恶也，命蔡靖代度后。度尝言：“药师瞻
视不常，趋向怀异，怙宠恃功，逆节已萌。闻与金人交
结，背负朝廷，兴祸不远，愿早为之虑。”上遣官究问，而
金兵已南下矣。其勇智如此。